CELEX: 32005R0123
Language: ro
Date: 2005-01-26
Title: Regulamentul (CE) nr. 123/2005 al Comisiei din 26 ianuarie 2005 de modificare a Regulamentului (CE) nr. 466/2001 în ceea ce privește ochratoxina AText cu relevanță pentru SEE.

Anunţ juridic important

|

32005R0123

Official Journal L 025 , 28/01/2005 P. 0003 - 0005

		20050126Regulamentul (CE) nr. 123/2005 al Comisieidin 26 ianuarie 2005de modificare a Regulamentului (CE) nr. 466/2001 în ceea ce privește ochratoxina A(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din produsele alimentare [1], în special articolul 2 alineatul (3),întrucât:(1) Regulamentul (CE) nr. 466/2001 [2] stabilește nivelurile maxime pentru anumiți contaminanți din produsele alimentare.(2) În conformitate cu Regulamentul (CE) nr. 466/2001, Comisia revizuiește dispozițiile cu privire la ochratoxina A (OTA) în stafide și în vederea includerii unui nivel maxim pentru ochratoxina A în cafeaua verde și prăjită și în produsele pe bază de cafea, în vin, bere, sucul de struguri, cacao și produsele pe bază de cacao și în condimente, luând în considerare anchetele efectuate și măsurile de prevenire adoptate pentru reducerea prezenței ochratoxinei A în aceste produse.(3) În avizul cu privire la OTA emis la 17 septembrie 1998, Comitetul științific pentru alimentație semnalează că ochratoxina A este o micotoxină care are proprietăți cancerigene, nefrotoxice, teratogene, imunotoxice și eventual neurotoxice. Comitetul menționează, de asemenea, că sunt în curs de efectuare și alte studii pentru elucidarea mecanismelor legate de cancerogeneza ochratoxinei A. Se preconizează că proiectul european de cercetare asupra mecanismelor cancerogenezei induse de OTA trebuie finalizat până la sfârșitul anului 2004. De îndată ce rezultatele complete ale cercetării vor fi disponibile, Comisia va solicita Autorității Europene pentru Siguranța Alimentară (AESA) să actualizeze avizul științific al Comitetului științific pentru alimentație umană luând în considerare aceste noi rezultate.(4) În cadrul Directivei 1993/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare [3], a fost efectuată o evaluare a rației alimentare de OTA a populației din Comunitate. Cerealele și produsele pe bază de cereale sunt principalul factor de expunere la ochratoxina A. Vinul, cafeaua și berea sunt identificați ca factori importanți de expunere umană la OTA. Stafidele și sucul de struguri contribuie într-o măsură importantă la expunerea la OTA a grupurilor specifice vulnerabile de consumatori, de exemplu copiii.(5) Regulamentul (CE) nr. 466/2001 stabilește un nivel maxim de OTA pentru cereale și produsele pe bază de cereale, precum și pentru stafide. Nivelul de ochratoxină A în bere este controlat indirect, deoarece OTA în bere rezultă din prezența OTA în malț pentru care s-a stabilit un nivel maxim. Stabilirea unui nivel maxim de OTA în bere nu este, prin urmare, imediat necesară pentru protecția sănătății publice, dar aceasta trebuie avută în vedere în cadrul revizuirii prevăzute.(6) Luând în considerare contribuția importantă a vinului și a cafelei prăjite, precum și a cafelei solubile la expunerea umană la OTA și contribuția importantă a sucului de struguri la expunerea copiilor la OTA, este necesar să se stabilească chiar de acum niveluri maxime pentru aceste produse alimentare în vederea protejării sănătății publice prin evitarea distribuirii produselor alimentare care prezintă un nivel inacceptabil de ridicat de contaminare.(7) Prezența OTA a fost, de asemenea, observată în fructele uscate altele decât stafidele, în cacao și produsele pe bază de cacao, condimente și lemn-dulce. Caracterul adecvat al stabilirii unui nivel maxim de OTA pentru aceste produse alimentare, inclusiv pentru cafeaua verde, și al revizuirii nivelurilor maxime existente va fi analizat atunci când va fi disponibilă evaluarea rezultatelor cercetării cu privire la toxicologia OTA efectuate de Autoritatea Europeană pentru Siguranța Alimentară.(8) Prin urmare, Regulamentul (CE) nr. 466/2001 ar trebui modificat în consecință.(9) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Regulamentul (CE) nr. 466/2001 se modifică după cum urmează:1. la articolul 4 alineatul (2) litera (b), expresia "și 2.2.2" se înlocuiește cu "2.2.2, 2.2.3, 2.2.4 și 2.2.5";2. la articolul 5, alineatul (2a) se înlocuiește cu următorul text:"(2a) Pe baza unei evaluări actualizate a riscurilor cu privire la ochratoxina A (OTA) efectuate de Autoritatea Europeană pentru Siguranța Alimentară și luând în considerare măsurile de prevenire adoptate în vederea reducerii nivelului de OTA, Comisia revizuiește dispozițiile menționate în anexa I secțiunea 2 punctul 2.2 până la 30 iunie 2006. Această revizuire se referă în special la nivelul maxim de OTA pentru stafide și sucul de struguri și ia în considerare stabilirea unui nivel maxim de OTA pentru cafeaua verde, fructele uscate altele decât stafidele, bere, cacao și produsele pe bază de cacao, vinurile licoroase, carnea și produsele din carne, condimente și lemn-dulce.În acest scop, statele membre și părțile interesate comunică anual Comisiei rezultatele anchetelor efectuate și progresele înregistrate în ceea ce privește aplicarea măsurilor de prevenire destinate evitării unei contaminări cu OTA. Comisia pune aceste rezultate la dispoziția statelor membre.";3. anexa I se modifică în conformitate cu anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Se aplică de la 1 aprilie 2005.Prezentul regulament nu se aplică produselor care au fost introduse pe piață înainte de 1 aprilie 2005 în conformitate cu dispozițiile aplicabile. Sarcina de a proba data introducerii produselor pe piață îi revine operatorului din sectorul alimentar.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 26 ianuarie 2005.Pentru ComisieMarkos KyprianouMembru al Comisiei[1] JO L 37, 13.2.1993, p. 1, regulament astfel cum a fost modificat ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).[2] JO L 77, 16.3.2001, p. 1, regulament astfel cum a fost modificat ultima dată prin Regulamentul (CE) nr. 684/2004 (JO L 106, 15.4.2004, p. 6).[3] JO L 52, 4.3.1993, p. 18, directivă astfel cum a fost modificată prin Regulamentul (CE) nr. 1882/2003 al Parlamentului European și al Consiliului.--------------------------------------------------20050126ANEXĂLa anexa I, secțiunea 2 "Micotoxine", punctul 2.2 "Ochratoxina A" se înlocuiește cu următorul text:"Produs | Ochratoxina A: nivel maxim (μ/kg sau ppb) | Metoda de prelevare de probe | Metoda de analiză de referință |2.2.OCHRATOXINA A2.2.1.Cereale (inclusiv orezul și hrișca) și produse derivate din cereale2.2.1.1.Semințele de cereale brute (inclusiv orezul brut și hrișca) | 5,0 | Directiva 2002/26/CE [1] | Directiva 2002/26/CE |2.2.1.2.Toate produsele derivate din cereale (inclusiv produsele transformate pe bază de cereale și semințele de cereale destinate consumului uman direct) | 3,0 | Directiva 2002/26/CE | Directiva 2002/26/CE |2.2.2.Stafide (currants, sultanine și alte stafide) | 10,0 | Directiva 2002/26/CE | Directiva 2002/26/CE |2.2.3.Boabe de cafea prăjită și cafea prăjită măcinată, cu excepția cafelei solubile | 5,0 | Directiva 2002/26/CE | Directiva 2002/26/CE |Cafea solubilă (cafea instant) | 10,0 | | |2.2.4.Vin (roșu, alb și rosé) [2]și alte băuturi pe bază de vin și/sau de must de struguri [3] | 2,0 [4] | Directiva 2002/26/CE | Directiva 2002/26/CE |2.2.5.Suc de struguri, ingrediente pe bază de suc de struguri în alte băuturi, inclusiv nectarul de struguri și sucul de struguri concentrat reconstituit [5] | 2,0 [4] | Directiva 2002/26/CE | Directiva 2002/26/CE |Must de struguri și must de struguri concentrat reconstituit, destinate consumului uman direct [5] | 2,0 [4] | Directiva 2002/26/CE | Directiva 2002/26/CE |2.2.6.Alimente pentru copii și preparate pe bază de cereale destinate sugarilor și copiilor de vârstă mică [6] | 0,50 | Directiva 2002/26/CE | Directiva 2002/26/CE |2.2.7.Alimente dietetice destinate unor scopuri medicale speciale [7] în principal pentru sugari | 0,50 | Directiva 2002/26/CE | Directiva 2002/26/CE |2.2.8.Cafea verde, fructe uscate altele decât stafidele, bere, cacao și produse pe bază de cacao, vinuri licoroase, produse din carne, condimente și lemn-dulce | – | | |[*] JO L, 16.3.2002, p. 38. Directivă, astfel cum a fost modificată ultima dată prin Directiva 2004/43/CE (JO L 113, 20.4.2004, p. 14).[**] Vinuri, inclusiv vinurile spumoase, cu excepția vinurilor licoroase și a vinurilor cu o concentrație alcoolică minimă de 15 % în volum, astfel cum sunt definite prin Regulamentul (CE) nr. 1493/1999 al Consiliului (JO L 179, 14.7.1999, p. 1) și a vinurilor din fructe.[***] Vinuri aromatizate, băuturi aromatizate pe bază de vin și cocteiluri aromatizate obținute din produse vitivinicole, astfel cum sunt definite prin Regulamentul (CEE) nr. 1601/91 (JO L 149, 14.6.1991, p. 1). Nivelul maxim de OTA care se aplică acestor băuturi depinde de proporția de vin și/sau de must de struguri prezentă în produsul finit.[****] Nivelul maxim se aplică produselor fabricate începând cu recolta din 2005.[*****] Sucuri de fructe, inclusiv sucurile de fructe obținute din concentrate, sucuri de fructe concentrate și nectar de fructe, astfel cum sunt definite în anexele I și II la Directiva 2001/112/CE a Consiliului din 20 decembrie 2001 privind sucurile de fructe și anumite produse similare destinate consumului uman (JO L 10, 12.1.2002, p. 58) și obținute din struguri.[******] Alimentele pentru copii și preparatele pe bază de cereale destinate sugarilor și copiilor de vârstă mică, astfel cum sunt definite la articolul 1 din Directiva 96/5/CE a Comisiei din 16 februarie 1996 privind preparatele pe bază de cereale și alimentele pentru copii destinate sugarilor și copiilor de vârstă mică (JO L 49, 28.2.1996, p. 17), astfel cum a fost modificată ultima dată prin Directiva 2003/13/CE (JO L 41, 14.2.2003, p. 33).Nivelul maxim pentru alimentele pentru copii și preparatele pe bază de cereale destinate sugarilor și copiilor de vârstă mică se referă la substanța uscată. Substanța uscată se determină în conformitate cu dispozițiile din Directiva 2002/26/CE.[] Alimentele dietetice destinate unor scopuri medicale speciale, astfel cum sunt definite la articolul 1 alineatul (2) din Directiva 1999/21/CE a Comisiei din 25 martie 1999 privind alimentele dietetice destinate unor scopuri medicale speciale (JO L 91, 7.4.1999, p. 29).Nivelul maxim pentru alimentele dietetice destinate unor scopuri medicale speciale în principal pentru sugari se referă:- în cazul laptelui și al produselor lactate, la produsele gata preparate pentru utilizare (comercializate ca atare sau după reconstituirea în conformitate cu instrucțiunile producătorului),- în cazul altor produse decât laptele și produsele lactate, la substanța uscată. Substanța uscată se determină în conformitate cu dispozițiile din Directiva 2002/26/CE."--------------------------------------------------